wickkiey/tamil-wikipedia-markdown huggingface dataset:
# பச்சக் குதிர


***பச்சக் குதிர*** ( <span>பச்சை குதிரை</span> ) என்பது 2006 ஆம் ஆண்டு வெளிவந்த தமிழ் நகைச்சுவை திரைப்படம் ஆகும்.  

இத்திரைப்படம் ( ஆர். பார்த்திபன் ) எழுதி இயக்கிய நாடகத் திரைப்படம் ஆகும். இப்படத்தில் பார்த்திபன், நமீதாவும் ஆகியோர் முக்கிய வேடங்களில் நடித்தனர். இந்தப்படம் 14 ஏப்ரல் 2006 அன்று எதிர்மறையான விமர்சனங்களுக்கு வெளியிடப்பட்டது.  

## கதைச் சுருக்கம்
பச்சமுத்து ( ஆர். பார்த்திபன் ) சென்னையில் ஒரு சேரிப் பகுதியை ஆளுகிறார். அவர் ஒரு வக்கிரம் நிறைந்த மனிதராக உள்ளார். தனது சொந்த தாயை ஒரு அடிமைத் தொழிலாளி போல நடத்துகிறார். பணத்திற்காக எந்தவிதமான கொடூர செயலை செய்யவும் துணிந்தவராக உள்ளார்.  

ஒரு நாள் அவர் ஒரு திருமண நிகழ்விடத்திற்கு செல்கிறார். அங்கு பணக்காரர் மற்றும் அழகாக இருக்கும் மணமகள் பூவு ( நமிதா ) தனது ஆடைகளை அகற்றுவதை காண்கிறார். அவளை முற்றிலும் நிர்வாணமாகப் பார்த்தபின், அவளுடன் ஏதேனும் வழியில் உடலுறவு கொள்ள ஆசைகொள்கிறார். அதற்கு திருமணமே சிறந்த வழியென உணர்கிறார். அவர் மணமகனை அடித்து, அங்குள்ளவர்களை சமாதானப்படுத்தி, இறுதியில் ஏழைப் பெண்ணை மணக்கிறார். அவருடன் சேரி திரும்பியதும், அவரது தாயும் பிற பெண்களும் பூவுவின் அழகைப் பாராட்டுகின்றனர்.  

ஒரு நாள் பச்சை இறந்துவிட்டதாக நடித்து காலனி மக்களின் விசுவாசத்தை சோதிக்க முடிவு செய்கிறார். ஆனால் அந்த இடத்திலுள்ள அவரது தாயைத் தவிர மற்ற அனைத்து மக்களும் அவரது மரணத்தை கொண்டாடுவதைக் கண்டு அவர் அதிர்ச்சியடைகிறார். இது அவரை முற்றிலும் மாற்றுகிறது.  

பச்சை தனது வழிகளை கைவிட்டு, இரக்கமற்ற பணக்காரர்களின் கும்பலை உதைக்கின்றார். கிராம மக்கள் பச்சையைக் கொண்டாடுகிறார்கள்.  

## நடிகர்கள்
- ஆர் பார்த்திபன் - பச்சமுத்து
- பூவுவாக நமீதா
- மாறன் - பச்சமுத்துவின் நண்பர்
- லதா ராவ் - வடிவு
- ராஜ்கமல் - பூவுவை மணக்கவிருந்த மணமகன்
- காதல் தண்டபாணி - வட்டிக்கடைக்காரன்
- வினோத் ராஜ் - தலைமை ஆசிரியர்
- டி.பி. கஜேந்திரன் - வழக்கறிஞர் வரதராஜன்
- லியாகத் அலிகான்
- சித்ரா லட்சுமணன் - மேயரின் தனிப்பட்ட உதவியாளர் (ரிப்பன் கட்டிடம்)
- ஜி. வி. சுதாகர் நாயுடு - கலப்பட உணவுப் பொருட்களை உற்பத்தி செய்யும் ஜி.வி.
- ஜோதி லட்சுமி
- போண்டா மணி - போண்டா

## ஒலிப்பதிவு
ஒலிப்பதிவு சபேஷ்-முரளி இசையமைத்தது.  

- தலைமேல தூக்குறோம் - அரவிந்த்
- சரசா லோகா - கார்த்திக், சின்மாயி, சுசித்ரா
- சங்கு தராய் - ஆர்.பார்த்திபன்
- பொட்டு வெச்சி - ஸ்ரீராம், மகாதி
- பச்சயா பச்சயா - மாலதி, ஸ்ரீராம்
# ராஜ்கமல்



**ராஜ்கமல் என்பவர்** ஒரு இந்திய நடிகர் ஆவார். இவர் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். தொலைக்காட்சி சீரியல்கள் மூலம் நடிகராக முன்னேற்றம் *கண்ட பின்னர், சண்டிக் குதிரை* (2016), *மேல்நாட்டு மருமகன்* (2018) உள்ளிட்ட படங்களில் பணியாற்றியுள்ளார்.  

## தொழில்
1985 ஆம் ஆண்டு இயக்குனரின் இயக்குநர் கே.பாலசந்தர் *சிந்து பைரவி* திரைப்படத்திற்கு பிறகு, அதன் தொடர்ச்சியாக இருந்த *சஹானா* என்ற தொலைக்காட்சி தொடரில் நடிகராக ராஜ்கமலை அறிமுகப்படுத்தினார். பின்னர் 2000 களில் கவிதலயா புரொடக்ஷன்ஸ் தயாரித்த மேலும் பதினொரு தொடர்களுக்கு இயக்குனருடன் ஒத்துழைத்தார். 2006 ஆம் ஆண்டில், ராஜ்கமல், ஜோடி நம்பர் ஒன் என்ற ஸ்டார் விஜய் நடத்திய நடன ரியாலிட்டி நிகழ்ச்சியின் தொடக்கத் தொடரில், அவரது மனைவி லதா ராவ் உடன் பங்கேற்றார். பின்னர் வெங்கட் பிரபுவின் *சரோஜா* (2008) இல் "ஆஜா மேரி சோனியே" பாடலில் தனது மனைவியுடன் தோன்றினார். 2007 ஆம் ஆண்டில், ராஜ்கமல் ஒரு திரைப்பட ரசிகர் சங்க விருதை வென்றார்.  

2014 ஆம் ஆண்டில், கே.எஸ்.ரவிக்குமாரின் இயக்கத்தில் வெளிவந்த *லிங்கா* திரைப்படத்தில் வங்கி பாதுகாப்பு அதிகாரியாக ராஜ்கமல் தோன்றினார். திரை சோதனையில் வெற்றிகரமாக தேர்ச்சி பெற்ற அவர், ரஜினிகாந்த் மற்றும் அனுஷ்கா ஷெட்டி ஆகியோருடன் ஹைதராபாத்தில் நான்கு நாட்களில் படத்திற்காக படப்பிடிப்பில் இருந்தார். 2015 ஆம் ஆண்டின் பிற்பகுதியில் *மேல்னட்டு மருமகனில்* கையெழுத்திட்ட பிறகு திரைப்பட வாய்ப்புகளைத் தேடுவதற்காக ராஜ்கமல் தனது தொலைக்காட்சி வாழ்க்கையை நிறுத்தினார். முன்னணி நடிகராக அவரது முதல் நாடக வெளியீடு இருப்பினும் காதல் நாடக படமான *சண்டிகுதிரை* எனும் படத்தில் (2016) அவர் அறிமுக நடிகையான மனாசா என்பவரோடு நடித்தார். தொழில்நுட்பத்தின் அச்சுறுத்தலை அடிப்படையாகக் கொண்ட இந்தப் படம் இருந்தது. *மேல்நாட்டு மருமகன்* (2018) இல், வெளிநாட்டுப் பெண்ணை திருமணம் செய்து கொள்ள வேண்டும் என்ற லட்சியத்தைக் கொண்ட மகாபலிபுரத்தில் சுற்றுலா வழிகாட்டியின் பாத்திரத்தை ராஜ்கமல் நடித்தார்.  

## தனிப்பட்ட வாழ்க்கை
ராஜ்கமல் சக தொலைக்காட்சி நடிகையான லதா ராவை திருமணம் செய்து கொண்டார். இவர்களுக்கு லாரா மற்றும் ராகா என்ற இரண்டு மகள்கள் உள்ளனர்.  

## திரைப்பட வரலாறு

### தொலைக்காட்சி
| 2003 | *சகானா* |  |  |
| --- | --- | --- | --- |
| 2003-2009 | *ஆனந்தம்* | சன் டிவி |  |
| 2005 | *செல்வி* | சன் டிவி |  |
| 2006 | *சோடி நம்பர் ஒன்* | பங்கேற்பாளராக | விஜய் தொலைக்காட்சி |
| 2007-2012 | *வசந்தம்* | சன் டிவி |  |
| 2009 | *கல்யாணம்* | சன் டிவி |  |
| 2012-2017 | *பைரவி* | சன் டிவி |  |
| 2016 | *அஞ்சரைப் பெட்டி* | ஜீ தமிழ் | } |

### திரைப்படங்கள்
| 2006 | *பச்சக் குதிரா* | தன்னை | சிறப்புத் தோற்றம் |
| --- | --- | --- | --- |
| 2008 | *சரோஜா* | தன்னை | சிறப்புத் தோற்றம் |
| 2013 | *நவீனா சரஸ்வதி சபாதம்* | ஜெயஸ்ரீயின் சகோதரர் |  |
| 2014 | *லிங்கா* | வங்கி பாதுகாப்பு |  |
| 2016 | *சண்டிக் குதிரை* | ரவி |  |
| 2018 | *மெல்னாட்டு மருமகன்* | சக்தி | } |
# வினோத் ராஜ் (தமிழ்த்திரைப்பட நடிகர்)

**வினோத் ராஜ்** (இறந்தார் 31 டிசம்பர் 2017) ஒரு இந்திய திரைப்பட நடிகர். இவர் தமிழ் படங்களில் பணியாற்றியுள்ளார். முன்னணி இந்திய நடிகர் விக்ரமின் தந்தையாகவும் புகழ் பெற்றவர்.  

## தொழில்
வினோத் ராஜ் நடிகராக இருந்தும், பிரபலமாக ஆகவில்லை. பெரும்பாலும் சிறிய துணை வேடங்களிலும் தொலைக்காட்சி சீரியல்களிலும் நடித்துள்ளனர். *கில்லி* (2004) இல் திரிஷாவின் தந்தையாக தோன்றியதற்காகவும், சுசி கணேசனின் *காந்தசாமி* (2009) படத்தில் *கில்லி* திரைப்படத்தில் நடித்ததற்காகவும் பிரபலமானார்.  

## தனிப்பட்ட வாழ்க்கை
வினோத் ராஜ் தமிழ் மொழி பேசும் கிறிஸ்தவ குடும்பத்தில் பிறந்தார். ஜான் ஆல்பர்ட் விக்டர் என்பது இவருடைய இயற்பெயர். இவர் தமிழ்நாடு பரமகுடியைப் பூர்வீகமாகக் கொண்டவர். அவர் துணை சேகரிப்பாளரான ராஜேஸ்வரியை மணந்தார். இராஜேஸ்வரியின் சகோதரர் தியாகராஜன் தமிழ் திரையுலகில் இயக்குநர்-நடிகராக இருந்தார்; அவரது மகன், நடிகர் பிரசாந்த், இவரது மருமகன். விக்ரம், விக்ரமின் மகன் துருவ் என மூன்று தலைமுறையும் தமிழ் திரையுலகில் நடிகராக உள்ளனர். வினோத்தின் இளைய மகன் அரவிந்த் ஐக்கிய அரபு எமிரேட் துபாயில் வசிக்கிறார். இவர் 2008 ஆம் ஆண்டு *சரோஜா* திரைப்படத்தில் வில்லனாக அறிமுகமானார், ஆனால் இறுதியில் அது இடம்பெறவில்லை. அவர் இப்போது படங்களில் நடிப்பதில் தீவிர முயற்சியை மேற்கொண்டு வருகிறார், மேலும் பல பிரபலமான இயக்குநர்கள் மற்றும் தமிழ் மற்றும் மலையாளத் திரைப்படத் தொழில்களின் தயாரிப்பாளர்களுடன் கையெழுத்திடும் பணியில் ஈடுபட்டுள்ளார். வினோத்துக்கு அனிதா என்றொரு மகள் உள்ளார்.  

## இறப்பு
வினோத் ராஜ் 31 டிசம்பர் 2017 அன்று சென்னை மகாபலிபுரத்தில் உள்ள அவரது வீட்டில் மாரடைப்பால் இறந்தார். அவர் கீழ்பாக்கம் கல்லறையில் அடக்கம் செய்யப்பட்டார்.  

## குறிப்பிடத்தக்க திரைப்படங்கள்

- *மலையூர் மம்பட்டியான்* (1983)
- *கில்லி* (2004)
- *திருப்பாச்சி* (2005)
- *தம்பி* (2006)
- *திருட்டுப் பயலே* (2006)
- *பச்சக் குதிர* (2006)
- *மச்சக்காரன்* (2007)
- *கந்தசாமி* (2009)
- *அகம் புறம்* (2010)
# ஹியூகோ (திரைப்படம்)


***ஹியூகோ *** 2011 இல் வெளிவந்த ஒரு அமெரிக்க நாடகத் திரைப்படம் ஆகும் இது மட்டுமள்ளாமல் பரிந்துரைக்கப்பட்ட எட்டு பாப்தா விருதுகளில் இரண்டை வென்றது. இத்திரைப்படம் பாக்ஸ் ஆபிஸ் குண்டுகளில் ஒன்றாகும். $160 மில்லியன் செலவில் தயாரிக்கப்பட்ட இத்திரைப்படம், வெறும் $185 மில்லியன் வருவாயினை ஈட்டியது.
# உலக சமாதானம் (நூல்)

வேதாத்திரி மகரிஷி அவர்கள் 1957ல் 'உலக சமாதானம்' என்னும் நூல் ஒன்றை வெளியிட்டார். மனிதகுலம் அமைதியாக வாழ ஏற்ற கருத்துகளையும் சாதனை முறைகளையும் இந்த நூல் விளக்குகிறது  

இந்த நூல் உலகசமாதாத்திற்கான ஓர் திட்டமாகும்.இந்த திட்டம் உலக சமாதானத்திற்கான பல்வேறு சாத்தியக்கூறுகளையும், படிப்படியாக செயல்படுத்தப்பட வேண்டிய நடைமுறைகள், கூட்டுறவு செயல்பாடுகள் குறித்தும் விவரிக்கிறது.நூலுக்கு சிறப்புரை எழுதியது பரஞ்சோதி மகான்.  

## நூல் சிறப்பு
வேதாத்திரி மகரிஷி அவர்கள் தனது 46 ஆம் வயதில் உலக *அமைதிக்காக 'உலக சமாதானம்* (World peace) என்ற 200 பாடல்கள் கொண்ட நூலை எழுதி 1957ல் வெளியிட்டார். இந்த நூலானது தமிழ் மற்றும் ஆங்கிலம் வழிப் பாடத்திட்டமாக்கப்பட்டு இன்று பல கல்லூரிகளில் உயர்கல்விக்கு வித்திட்டு இருக்கிறது. இவர் தனது வாழ்நாள் இறுதிவரை உழைத்து வெற்றி பெற்றார். இன்று பல பல்கலைக்கழகங்களில் பட்டப்படிப்பு,மேல்பட்டப்படிப்பு, ஆராய்ச்சிப் படிப்பில் பலர் ஈடுபட்டு வருகின்றனர்.
# இரங்கநாயகி ராஜகோபாலன்

வீணை திருமதி. இரங்கநாயகி ராஜகோபாலன் ]]  
**இரங்கநாயகி ராஜகோபாலன்** (Ranganayaki Rajagopalan) (பிறப்பு: 1932 மே 3- இறப்பு: 2018 செப்டம்பர் 20 ) இவர் ஓர் கலைமாமணி விருது பெற்ற வீணை இசைக்கலைஞராவார். கருநாடக இசைக்காக இவர் ஆற்றிய பங்கிற்காக இந்தியக் குடியரசுத்தலைவரால் சங்கீத நாடக அகாதமி விருதினையும் பெற்றுள்ளார்.  

## ஆரம்பகால வாழ்க்கை
தமிழ்நாட்டின் பூங்குளத்தில் 1932 இல் பிறந்த இரங்கநாயகி ராஜகோபாலன் மறைந்த வீணை இசைக் கலைஞர் சங்கீத கலாநிதி காரைகுடி சாம்பசிவ ஐயரின் மூத்த சீடர்களில் ஒருவராவார். 1952 ஆம் ஆண்டில் சங்கீத நாடக அகாதமி கூட்டாளர் விருதை வென்ற முதலாவது இசைக்கலைஞர் சாம்பசிவ ஐயர் ஆவார். இசை, நடனம், நாடகத்திற்கு இந்தியாவில் சங்கீத நாடக அகாதமியில் வழங்கப்படும் மிக உயரிய விருது இதுவாகும் . இரங்கநாயகி தனது இரண்டு வயதிலேயே காரைகுடி சாம்பசிவ ஐயரிடம் பயிற்சி மேற்கொண்டார். வீணையில் தனது குருவிடமிருந்து இருபத்தைந்து ஆண்டுகளுக்கும் மேலாக பயிற்சி பெற்றார். 1958 இல் சாம்பசிவ ஐயர் இறக்கும் வரை கடுமையான குருகுல முறையில் பயிற்சியினைப் பெற்றார்.  

## தொழில்
இவரது முதல் இசை நிகழ்ச்சி சென்னையில் உள்ள இந்திய தேசிய காங்கிரசு கட்டிடத்திற்கு நிதி பெறுவதற்காக நடத்தப்பட்டது. காரைகுடியைச் சேர்ந்த மூத்த காங்கிரசுகாரர் சுப்பிரமணியத்தின் தலைமையின் கீழ் காரைகுடியில் இந்த நிகழ்ச்சி நடைபெற்றது. 1940 ஆம் ஆண்டில் எட்டு வயதாக இருந்தபோது .அனைத்திந்திய வானொலி ஒலிபரப்பில் தொடங்கி, இவர் தனது குருவுடன் அவரது அனைத்து இசை நிகழ்ச்சிகளிலும் பங்கேற்றுள்ளார். பதினொரு வயதிலிருந்தே இவர் சுயாதீனமான பாடல்களைக் கொடுக்கத் தொடங்கினார். இந்தியாவிலும் வெளிநாட்டிலும் நூற்றுக்கணக்கான பாடல்களை இவர் வழங்கியுள்ளார். 1970 ஆம் ஆண்டில், சென்னை, மியூசிக் அகாதமியால் சிறந்த வீணைக் கலைஞராகத் தேர்ந்தெடுக்கப்பட்ட ரங்கநாயகி தனது குருவின் பாரம்பரிய பாணியை கடைபிடித்ததற்காக பாராட்டப்படுகிறார். 1978 மற்றும் 1988க்கு இடையில் சென்னை மியூசிக் அகாதமி மூலம் வீணை வகுப்புகளை மேற்கொண்டார். 1993 ஆம் ஆண்டில் அமெரிக்காவின் ஆம்ஹெர்ஸ்ட் பல்கலைக்கழகத்தில் மாணவர்களுக்காக இவர் வீணை வகுப்புகளை நடத்தினார்.  

## விருதுகள் மற்றும் கௌரவங்கள்
1952 ஆம் ஆண்டில், சென்னை மியூசிக் அகாதமியின் (பொதுவாக மியூசிக் அகாதமி என்று அழைக்கப்படுகிறது) 26வது வெள்ளி விழா கொண்டாட்டங்களுக்கு தனது குரு சாம்பசிவ ஐயருடன் இசை நிகழ்ச்சியினை நடத்தினார். மேலும் சென்னையின் முன்னாள் ஆளுநரான சிறீ பிரகாசாவால் வெள்ளி கலசம் இவருக்கு பரிசாக வழங்கப்பட்டது. 1970ஆம் ஆண்டில், மியூசிக் அகாதமியால் சிறந்த வீணைக் கலைஞராக இவர் தேர்ந்தெடுக்கப்பட்டார். இந்த விழாவில் அப்போதைய மைசூர் ஆளுநர் தர்ம வீரர் மூலம் இவருக்கு வீணை பரிசளிக்கப்பட்டது. 1979 ஆம் ஆண்டில், அப்போதைய தமிழக முதல்வர் எம். ஜி. ராமச்சந்திரன் "கலைமாமணி" என்ற பட்டத்தை இவருக்கு வழங்கினார். 1984 சனவரி 26, அன்று, பாலசுப்பிரமணிய சபையின் ஆதரவுடன் நடத்தப்பட்ட ஒரு பாராட்டு விழாவில் தமிழ்நாடு இயல் இசை நாடக மன்றம் (1979) மற்றும் சிறீமதி ருக்மிணி தேவி அருண்டேல் [[(1984) ஆகியோரால் "வீணை விசாரதா" என்ற பட்டம் வழங்கப்பட்டது. . திருமதி. ரங்கநாயகி ராஜகோபாலன் கர்நாடக கருவி இசையில் ஆற்றிய பங்களிப்புக்காக [[சங்கீத நாடக அகாதமி வழங்கிய சங்கீத நாடக அகாதமி விருது|சங்கீத நாடக அகாதமி விருதினைப்]] பெற்றுள்ளார்.  

இவரது தொகுப்பு யுனெஸ்கோ பாரம்பரிய இசைத் தொகுப்பின் ஒரு பகுதியாகும்.
# ஞானக் களஞ்சியம் பகுதி 1 (நூல்)

ஞானக் களஞ்சியம் எனும் நூல் மெய்ஞான கவிதைகளை உள்ளடக்கியது. இந்நூல் வேதாத்திரி மகரிஷி அவர்களால் எழுதப்பட்ட கவிதைகளின் தொகுப்பு ஆகும்.  

முதல் பதிப்பு ஆகஸ்ட் 14 ம் தேதி 1991 ம் ஆண்டு வேதாத்திரி மகரிஷியின் 81 வது பிறந்த நாள் விழாவில் வேதாத்திரி பதிப்பகத்தால் வெளியிடப்பட்டது. மொத்தம் 1019 கவிதைகளை உள்ளடக்கியது  

இந்நூலில் மறைபொருளாக உள்ள உயிர்நிலை, அறிவு, மனம், இறைநிலை ஆகியவை குறித்த கவிதைகள் காணப்படுகிறது.  

## இவற்றையும் காண்க
- வேதாத்திரி மகரிஷியின் பொன்மொழிகள் 5000 (நூல்)
- கடவுளும் கருமையமும் (நூல்)
- உண்மை நிலை விளக்கம் (நூல்)
- அருளருவி பகுதி 2 (நூல்)
- உலக சமாதானம் (நூல்)
- அருள்தந்தையின் நகைச்சுவையுணர்வு (நூல்)
# தீரஜ்லால் காந்தி தொழில்நுட்ப கல்லூரி



**தீரஜ்லால் காந்தி தொழில்நுட்பக் கல்லூரி** அண்ணா பல்கலைக்கழகத்தின் இணைவுக் கல்லூரிகளில் ஒன்று. இது சேலம் மாவட்டம் ,ஓமலூர் வட்டம்,சிக்கனம்பட்டியில் உள்ளது.  

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.  
1. கணினி அறிவியல் பொறியியல்
1. இயந்திரப் பொறியியல்
1. மின்னணு பொறியியல்
1. கட்டடப் பொறியியல்
1. வேளாண் பொறியியல்
# ஏலம் இந்திரா தேவி


**ஏலம் இந்திரா தேவி** (*Elam Endira Devi*) என்பவர் ஒரு இந்திய பாரம்பரிய நடனக் கலைஞர் மற்றும் நடன ஆசிரியர் ஆவார். இவர் பாரம்பரிய நடனமான மணிப்புரி நடன வடிவத்தில், குறிப்பாக *லாய் ஹரோபா* மற்றும் *ராஸ்* வகைகளில் நிபுணத்துவம் மற்றும் புலமைப்பரிசிலுக்கு பெயர் பெற்றவர். கலை மற்றும் கலாச்சாரத் துறையில் இவர் செய்த சேவைகளுக்காக இந்திய அரசு 2014 ஆம் ஆண்டில், இந்தியாவின் நான்காவது மிக உயரிய விருதான பத்மசிறீவிருதை வழங்கி கௌரவித்தது.  

## வாழ்க்கை வரலாறு

ஏலம் இந்திரா தேவி 1954 செப்டம்பர் 1, அன்று இந்தியாவின் வடகிழக்கு மாநிலமான மணிப்பூரில் உள்ள இம்பாலில் உள்ள குவாய் நாகமபால் சிங்ஜுபங் லெய்ராக் என்ற இடத்தில் பிறந்தார். இவரது பெற்றோர் ஏலம் பித்துமணி சிங் மற்றும் ஏலம் ரோசோமானி தேவி ஆகியோராவர். இவர் தனது எட்டு வயதிலிருந்தே குரு லூரெம்பாம் அமுய்மா சிங்கிடம் மணிப்பூரி நடனம் கற்று பயிற்சியைத் தொடங்கினார். பின்னர், ஆர். கே. அகேசனா, பத்மஸ்ரீ மைஸ்னம் அமுபி சிங், திங்பைஜாம் பாபு சிங் மற்றும் தியம் தருங்குமார் சிங் போன்ற ஆசிரியர்களிடம் நடனத்தைக் கற்றார். இதன்பிறகு ஜே. என். மணிப்பூர் நடன அகாதாமியில் சேர்ந்தார். அங்கு ஆர். கே. பிரியோகோபால் சனா, யம்ஷான்பி மைபி, தம்பாலங்கோ, என். குமார் மைபி மற்றும் ஹோபாம் நங்காபி ஆகியோரின் கீழ் பட்டையப் படிப்பு கற்க வாய்ப்பு கிடைத்தது. இவர் 1967 இல் *நித்யா சாரியாவின்* பட்டையப் படிப்பில் தேர்ச்சி பெற்றார்.  

மணிப்புரி நடனத்தை கற்றுவந்த அதேசமயம், இவர் பி.ஏ. படிப்பை முடித்து பின்னர், மணிப்பூரி பண்பாடு மற்றும் இலக்கியத்தில் எம்.ஏ., படிப்பை 1979 இல் குவஹாத்தி பல்கலைக்கழகத்தில் முடித்தார். இதற்கிடையில், இவர் நடனத்தையும் விடாது கற்றுவந்தார். இந்திய அரசாங்கத்தின் கலாச்சார அமைச்சின் *இளம் கலைஞர்களுக்கான உதவித்தொகையின்* உதவியுடன், 1979 இல் ராசிலும், 1984 இல் லை ஹரோபாவிலும் முதுகலை பட்டப்படிப்புகளை முடித்தார்.  

1972 ஆம் ஆண்டில் மணிப்புரியத்தில் சிறந்த திரைப் படத்திற்கான தேசிய திரைப்பட விருதை வென்ற படமான மாதம்கி மணிப்பூர் என்ற திரைப்படத்தில் இந்திரா தேவி நடித்துள்ளார். நிறுவினார், அன்றிலிருந்து நிறுவனத்தின் இயக்குநராக உள்ளார். இது இந்திய அரசின் கலாச்சார அமைச்சினால் அங்கீகரிக்கப்பட்டுள்ளது.  

## பதவிகள்
இந்திரா தேவி பல்வேறு குறிப்பிடத்தக்க பதவிகளை வகித்துள்ளார்: இந்திய அரசின் கல்வி மற்றும் கலாச்சாரத் தன்னாட்சி அமைப்பின் நிதியுதவி பெற்றது - 1996-2007  
- உறுப்பினர் - ஆடிஷன் குழு - தூர்தர்ஷன் குவஹாத்தி - 1998-2000
- உறுப்பினர் - அதிகாரப்பூர்வ தூதுக்குழு - யுஎஸ்எஸ்ஆர் நாட்டுப்புற விழா, கொல்கத்தா - 1987

இவர் 2009 முதல் யுனெஸ்கோ கிளப் அசோசியேஷன் ஆஃப் இந்தியாவின் வாழ்நாள் உறுப்பினராக உள்ளார். மேலும் 1989 முதல் இம்பாலின் அகில இந்திய வானொலியில் மணிப்பூரி நடனம் குறித்த நிபுணர் வர்ணனையாளராக பணியாற்றி வருகிறார்.  

## விருதுகள் மற்றும் அங்கீகாரங்கள்

- பத்மசிறீ - இந்திய அரசு - 2014
- சிறந்த விருது - உலக நாடக தினம் - குறு நாடகம் - 1970
- சிறந்த நடிகைக்கான விருது - அகில இந்திய நாடக விழா - 1971
- *நிருத்ய ராணி உபாதி* - விருது கலாச்சார நாடக சங்கம், மொய்ராங் - 1984
- ஜூனியர் பெல்லோஷிப் - கலாச்சார அமைச்சகம் - இந்திய அரசு - 1990-92

## எழுத்துகளில்
ஏலம் இந்திரா தேவி மணிப்பூரி நடனம் மற்றும் கலாச்சாரம் குறித்த நான்கு புத்தகங்களை வெளியிட்டுள்ளார்.  
1. 
1. Meitei Jagoigi Chaorakpa Saktam (a glimpse of Manipuri Dance) - 1998
1. Lai Haraoba Anoi Eeshei - 2001
1. Lai Haraoba Anoi Warol - 2002
1. Dances of Lai Haraoba (under publication)

## மணிப்பூரி நடன படவரிசை
# ஜெயந்தி குமரேஷ்

**ஜெயந்தி குமரேஷ்** (Jayanthi Kumaresh) இந்தியாவின் வீணைக் கலைஞர்களில் ஒருவராவார். ஜெயந்தி ஆறு தலைமுறைகளாக கர்நாடக இசைக்கலைஞர்களாக உள்ள பரம்பரையில் இருந்து வருகிறார்.  

## ஆரம்ப வாழ்க்கை
ஜெயந்தி தனது 3 வயதிலிருந்து சரசுவதி வீணையை இசைக்கத் தொடங்கினார். இவரது தாயார் லால்குடி ராஜலட்சுமி முதல் ஆசிரியராக இருந்தார். பின்னர் இவர் தனது தாய்வழி அத்தையான பத்மாவதி அனந்தகோபாலன் என்பவரிடம் வீணையைக் கற்றுக் கொண்டார். வீணை மேதையான, சுந்தரம் பாலச்சந்தரிடமிருந்து வீணையைக் கற்றுக் கொள்வதற்கும் அவருடன் நிகழ்ச்சியை நிகழ்த்துவதற்கும் ஒரு அரிய வாய்ப்பையும் இவர் பெற்றார். ஜெயந்தி வித்வான் குமரேஷ் ராஜகோபாலன் என்பவரை மணந்தார். பிரபல வயலின் கலைஞர்களான கணேஷ் மற்றும் குமரேஷ் சகோதரர்களில் குமரேஷ் ராஜகோபாலன் இளையவராவார். ஜெயந்தி புகழ்பெற்ற வயலின் கலைஞர் சிறீ லால்குடி ஜெயராமனின் மருமகளாவார்.  

## நிகழ்ச்சிகள்
முனைவர் ஜெயந்தி இந்தியாவில் சவாய் காந்தர்வ் மகோத்சம், காண சரசுவதி சமரா, குவாலியர் இசை விழா போன்ற பல மதிப்புமிக்க விழாக்களில் தனது இசை நிகழ்ச்சிகளை நிகழ்த்தியுள்ளார். சான் பிரான்சிஸ்கோ ஜாஸ் விழா, தர்பார் இசைத் திருவிழா, குயின்சுலாந்து இசை விழா, டார்வின் இசை விழா, அடிலெய்ட் இசை விழா மற்றும் ஐக்கிய நாடுகள் அவை, நியூயார்க், பல்லேடியம், இந்தியானா, தியேட்டர் தி லா வில்லே, பாரிஸ், வடமேற்கு நாட்டுப்புற விழா, சியாட்டில் போன்ற அனைத்துலக விழாக்களிலும் நிகழ்ச்சிகளை நிகழ்த்தியுள்ளார்.  

ஒருங்கிணைப்பாளராக கைம்முரசு இணை மேதையான உஸ்தாத் சாகீர் உசேன், வயலின் மேதை சிறீ ஆர். குமரேஷ், புல்லாங்குழல் மேதை ரோனு மஜும்தார், இந்துஸ்தானி வயலின் கலைஞர் கலா ராம்நாத், கர்நாடக இசைக்கலைஞர்கள் அருணா சாய்ராம், பாம்பே ஜெயஸ்ரீ, சுதா ரகுநாதன் போன்ற மேதைகளுடன் தனது நிகழ்ச்சியினை நிகழ்த்தியுள்ளார். ஒரு ஆராய்ச்சியாளராக, இவர் "சரசுவதி வீணையின் பாணிகள் மற்றும் வாசிக்கும் நுட்பங்கள்" குறித்த தனது பணிக்காக முனைவர் பட்டம் பெற்றுள்ளார். உலகம் முழுவதும் பட்டறைகள் மற்றும் விரிவுரைகளை நடத்துகிறார்.  

இவர் இந்திய தேசிய இசைக்குழுவை நிறுவியுள்ளார். அதில் இந்தியாவின் வளமான இசை மற்றும் கலாச்சார பாரம்பரியத்தை பிரதிநிதித்துவப்படுத்தும் கர்நாடக மற்றும் இந்துஸ்தானி வகைகளைச் சேர்ந்த கலைஞர்கள் குழு ஒன்று ஒரே பதாகையின் கீழ் வந்து இந்திய பாரம்பரிய இசையை வெளிப்படுத்துகிறார்கள்.  

"மர்மமான இருமை" என்ற இசைத்தொகுப்பை இவர் இயற்றி வெளியிட்டுள்ளார். இது சரசுவதி வீணை என்ற ஒரே கருவியின் மூலம் எளிய மற்றும் சிக்கலான சுயத்தின் பல பரிமாண பிரதிபலிப்பாகும். கலைஞர் ஏழு வெவ்வேறு வீணை தடங்களை வாசித்திருக்கிறார். இந்த இசைத்தொகுப்பு அதன் வகைகளில் ஒன்றாகும்.  

## விருதுகள்
மகாராஜபுரம் சந்தானம் நினைவு விருது இவருக்கு 2004இல் வழங்கப்பட்டது.  

2010இல் காஞ்சி சங்கர மடம்: வீணை நாத மணி என்ற பட்டத்தை வழங்கியது.  

2018இல் இந்திரா சிவசைலம் நினைவு பதக்கம் பெற்றுள்ளார்.  

2018: லண்டனில் விஸ்வ கலா ரத்னா என்ற பட்டம் பெற்றுள்ளார்.  

சென்னை மியூசிக் அகாதமி மூலம் 990, 1992, 2000, 2002, 2012, 2015, 2016, 2017, 2018, 2019 ஆகிய ஆண்டுகளில்: "வீணைக்கான விருது" பெற்றுள்ளார்.  

2019இல் புது தில்லி பாரதிய வித்யா பவன் என்ற அமைப்பின் மூலம் "சங்கீத சிகார் சம்மன்" பட்டம் வழங்கப்பட்டது.
# Module:Other people

local mOtheruses = require('Module:Other uses')  
local mArguments = require('Module:Arguments')  
local compressArray = require('Module:TableTools').compressSparseArray  
local p = {}  

function p.otherPeople  
--Get arguments  
local origArgs = mArguments.getArgs  
local named = origArgs.named  
local args = compressArray(origArgs)  
if not origArgs[1] then table.insert(args, 1, nil) end  
-- Assemble arguments and return  
local title = args[1] or mw.title.getCurrentTitle.text  
local options = {  
title = title,  
defaultPage = args[2],  
otherText = (args[2] and not args[1] and 'people with the same name') or  
string.format('people %s %s', named or 'named', title)  
}  
-- Don't pass args[1] through as a target page. Manual downshift because Lua  
-- expectation of sequences means table.remove doesn't necessarily work  
for i = 2, math.max(table.maxn(args), 2) do  
args[i - 1] = args[i]  
args[i] = nil  
end  
return mOtheruses._otheruses(args, options)  
end  

return p
# Module:Other uses

local mHatnote = require('Module:Hatnote')  
local mHatlist = require('Module:Hatnote list')  
local mArguments --initialize lazily  
local mTableTools --initialize lazily  
local libraryUtil = require('libraryUtil')  
local checkType = libraryUtil.checkType  
local p = {}  

-- Produces standard implementation  
function p.otheruses  
mArguments = require('Module:Arguments')  
mTableTools = require('Module:TableTools')  
local args = mTableTools.compressSparseArray(mArguments.getArgs)  
local title = mw.title.getCurrentTitle.prefixedText  
return p._otheruses(args, {title=title})  
end  

-- Produces standard implementation  
function p.otheruses2  
return p._otheruses({}, {title = (:getParent.args[1] or mw.title.getCurrentTitle.prefixedText)})  
end  

--Implements "other [x]" templates with otherText supplied at invocation  
function p.otherX  
mArguments = require('Module:Arguments')  
mTableTools = require('Module:TableTools')  
local x = .args[1]  
local args = mTableTools.compressSparseArray(  
mArguments.getArgs(, {parentOnly = true})  
local options = {  
title = mw.title.getCurrentTitle.prefixedText,  
otherText = x  
}  
return p._otheruses(args, options)  
end  

-- Main generator  
function p._otheruses(args, options)  
--Type-checks and defaults  
checkType('_otheruses', 1, args, 'table', true)  
args = args or {}  
checkType('_otheruses', 2, options, 'table')  
if not (options.defaultPage or options.title) then  
error('No default title data provided in "_otheruses" options table', 2)  
end  
local emptyArgs = true  
for k, v in pairs(args) do  
if type(k) == 'number' then emptyArgs = false break end  
end  
if emptyArgs then  
args = {  
options.defaultPage or  
mHatnote.disambiguate(options.title, options.disambiguator)  
}  
end  
--Generate and return hatnote  
local text = mHatlist.forSeeTableToString  
return mHatnote._hatnote(text)  
end  

return p
# நவநீத் ஆதித்யா வைபா


**நவ்நீத் ஆதித்யா வைபா** (Navneet Aditya Waiba) இவர் ஓர் இந்திய நேபாளி மொழி நாட்டுப்புற பாடகர் ஆவார். இவர் நேபாளி மொழி நாட்டுப்புற பாடகரான மறைந்த ஹிரா தேவி வைபாவின் மகள் ஆவார். ஹிரா தேவி வைபா நேபாளி நாட்டுப்புற பாடல்களின் முன்னோடி என்று புகழப்படுகிறார்.  

## ஆரம்ப கால வாழ்க்கை
நவ்நீத் ஆதித்யா வைபா, ஹிரா தேவி வைபா (தாய்) மற்றும் ரத்தன் லால் ஆதித்யா (தந்தை) ஆகியோருக்கு மகளாகப் பிறந்தார். இந்தியாவின் மேற்கு வங்காளத்தின் டார்ஜிலிங்கில் உள்ள குர்சேவங் என்ற மலை நகரத்தில் வளர்ந்தார். வைபா தனது தாய் மற்றும் தாத்தா சிறீ சிங் மன் வைபாவின் காரணமாக ஒரு இசை சூழலில் வளர்ந்தார். இவர் தனது தாயின் இசை வழிகாட்டியாகவும், அவரிடம் பயிற்சி பெற்றவராகவும் இருக்கிறார்.  

## கல்வி மற்றும் தொழில்
நவ்நீத் ஆதித்யா வைபா இந்தியாவின் மேற்கு வங்காளத்தின் வட வங்காள பல்கலைக்கழகத்தில் ஆங்கிலத்தில் முதுகலைப் பட்டம் பெற்றார். இவர் ஒரு முன்னாள் மூத்த விமான உதவியாளர். மேலும், ஆங்காங்கின் கத்தே பசிபிக் விமான நிறுவனத்தில் பணியாற்றினார்.  

## இசை வாழ்க்கை

### அணி
காத்மாண்டுவிலிருந்து குட்டும்பா இசைக்குழு பாடல்களுக்கு இசையை வழங்கும் அதே வேளையில் இவரது சகோதரர் சத்ய வைபா இசை நிகழ்ச்சிகளையும் தயாரித்து நிர்வகிக்கிறார்.  

### இசைப் பயணம்
2011 ஆம் ஆண்டில் இவரது தாயார் ஹிரா தேவி வைபாவின் மறைவுக்குப் பிறகு, குடும்பத்தின் இசை மரபுகளை உயிரோடு வைத்திருக்க நவ்நீத் ஆதித்யா வைபா பாடத் தொடங்கினார். இவரது சகோதரர் சத்ய ஆதித்யா வைபா மற்றும் நவ்நீத் ஆகியோர் நேபாள நாட்டுப்புற இசையை புதுப்பிக்கவும், பாதுகாக்கவும், பிரபலப்படுத்தவும் ஒரு குழுவாக பணியாற்றுகிறார்கள். வைபா பெரும்பாலும் நேபாளி சமுதாயத்தில் பெண்கள் பிரச்சினைகள் மற்றும் சிரமங்களைப் பற்றி பாடுகிறார்.  

இவர்கள் இருவரும் ஹிரா தேவி வைபாவின் பாடல்களை மீண்டும் ஒழுங்கமைத்து மீண்டும் பதிவுசெய்தனர். 2015 ஆம் ஆண்டில் இவர்கள் ஹிரா தேவி வைபாவின் மிகச் சிறந்த மற்றும் பிரபலமான பாடல்களைத் தேர்ந்தெடுத்தனர். இவர்கள் இந்த இசைத் தொகுப்புக்கு ' அம லாய் சிரத்தாஞ்சலி - தாயாருக்கு அஞ்சலி ' என்று பெயரிட்டு, அதை 2017 நவம்பர் 3, அன்று நேபாளத்தின் காத்மாண்டுவில் உள்ள படான் அருங்காட்சியகத்தில் ஒரு வரலாற்று நிகழ்ச்சியாக வெளியிட்டனர்.  

"நாங்கள் சேர்ந்த வேர்களுக்குச் செல்ல இளைய தலைமுறையினரை ஊக்குவிக்க விரும்புகிறேன். பாடல்கள் அந்த நினைவுகளை மீண்டும் கொண்டு வரும் என்று நான் நினைக்கிறேன். " -நவ்நீத் ஆதித்யா வைபா  

## ஹிரா தேவி வைபா

இவரது தயார் ஹிரா தேவி வைபா என்பவர் இந்திய மாநிலமான, மேற்கு வங்காளத்தின், டார்ஜிலிங்கைச் சேர்ந்த ஒரு இந்திய நாட்டுப்புற பாடகர் ஆவார். மேலும் இவர் நேபாளி நாட்டுப்புற பாடல்களின் முன்னோடி என்று புகழப்படுகிறார். இவரது பாடலான 'சூரா தா ஹோய்னா அஸ்துரா' ( நேபாளி : चुरा त होइन अस्तुरा) என்பது இதுவரை பதிவு செய்யப்பட்ட முதல் தமாங் செலோ பாடல் என்று கூறப்படுகிறது. கொல்கத்தாவின் எச்.எம்.வி இசை வெளியீட்டு நிறுவனத்தால் இவரது பாடல்கள் (1974 மற்றும் 1978 இல்) வெளியிடப்பட்டன. இவ்வாறு பாடல்கள் வெளியிடப்பட்ட ஒரே நேபாள நாட்டுப்புற பாடகர் ஹிரா தேவி வைபா ஆவார். அனைத்திந்திய வானொலியின் ஒரே 'அ' தர நேபாளி நாட்டுப்புற பாடகி இவர் ஆவார்.
# சிறந்த தழுவிய திரைக்கதையிற்கான அகாதமி விருது



**சிறந்த தழுவிய திரைக்கதையிற்கான அகாதமி விருது** ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவி சிறந்த திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், *ஜோஜோ ராபிட்*.திரைப்படத்தின் திரைக்கதையினை எழுதியதற்காக டையிகா வடீடியிற்கு இவ்விருது வழங்கப்பட்டது.  

பிரான்சஸ் மரியன் இவ்விருதினை வென்ற முதல் பெண் ஆவார். 1930 இல் இவ்விருதினை வென்றார்.  

## பல்வேறு விருதுகளை வென்றோர்
;2 விருதுகள்  
- ராபர்ட் போல்ட்
- பிரான்சிஸ் போர்டு கபேல
- ரூத் பிராவர் ஜாப்வாலா
- ஜோசப் எல் மேங்கியூவிஸ்
- அலெக்சாண்டர் பேய்ன்
- மாரியோ பூசோ
- மைக்கேல் வில்சன்

## பல்வேறு பரிந்துரைகளை பெற்றோர்
The following writers have received three or more nominations:  

;7 பரிந்துரைகள்  
- பில்லி வைல்டர்

;6 பரிந்துரைகள்  
- ஜான் ஜூஸ்தன்

;5 பரிந்துரைகள்  
- எரிக் ராத்

;4 பரிந்துரைகள்  
- மைக்கேல் வில்சன்
- கார்ல் ஃபோர்மன்
- ஆல்பர்ட் ஹாக்கெட்
- பிரான்சிசு குட்ரிச்
- சூலியசு எப்சுடீன்
- இசுடான்லி குப்ரிக்கு
- ரிச்சர்டு புருக்சு
- ஜோயன் கோயன்
- ஈதன் கோயன்
- சுடீவன் சயில்லியன்

;3 பரிந்துரைகள்  
- ஜோசப் எல் மேங்கியூவிஸ்
- எர்னசுட் லீமன்
- ராபர்ட் போல்ட்
- நீல் சைமன்
- பிரான்சிஸ் போர்டு கபேல
- அலெக்சாண்டர் பேய்ன்
- ரூத் பிராவர் ஜாப்வாலா
- ஆலிவர் ஸ்டோன்
- ஆரன் சோர்க்கின்
# ஹோண்டா டியோ

**ஹோண்டா டியோ** என்பது ஜனவரி 1988 இல் ஹோண்டாவால் அறிமுகம் செய்யப்பட்ட குதியுந்து ஆகும். இந்தக் குதியுந்து முதலில் ஜப்பானில் 2-ஸ்ட்ரோக் மாடலாக வெளிவந்தது. 2003 இல் சீனாவில் சுண்டிரோ ஹோண்டா மோட்டார் சைக்கிள் கோ, லிமிடெட் நிறுவனத்தால் முதல் 4-ஸ்ட்ரோக் ஸ்கூட்டராக விற்கப்பட்டது. .  

டியோ இரண்டு 4-ஸ்ட்ரோக் பதிப்புகளைக் கொண்டுள்ளது. ஒன்று AF-சீரியஸ் 50 (SK50) மற்றொன்று JF சீரியஸ் 110 (NSC110).  

## இந்திய மாதிரி

**ஹோண்டா டியோ** என்பது இந்தியாவில் ஹோண்டாவின் துணை நிறுவனமான எச். எம். எஸ். ஐ தயாரித்த குதியுந்தாகும். இது 2002 ஆம் ஆண்டில் இந்தியாவில் அறிமுகப்படுத்தப்பட்டது. இது இந்தியாவில் 30 லட்சம் விற்பனையை எட்டிய குவியுந்து ஆகும். உள்நாட்டு சந்தையைத் தவிர, டியோ நேபாளம், பங்களாதேஷ், இலங்கை மற்றும் இலத்தீன், ஐக்கிய அமெரிக்கா ஆகிய நாடுகளுக்கு இந்தியாவிலிருந்து ஏற்றுமதி செய்யப்படுகிறது. இதன் மறுவடிவமைக்கப்பட்ட பதிப்பு ஐரோப்பிய சந்தையில் **ஹோண்டா லீட்** என விற்கப்படுகிறது.  

### எஞ்சின்
அசல் மாடலில் 102சி , ஏர்கோல்டு இஞ்சின், நான்கு ஸ்டிரோக் கொண்டதாகும்.  

2013 எச்.எம்.எஸ்.ஐ டியோ எரிபொருள் செயல்திறன் மற்றும் ஒருங்கிணைந்த பிரேக்குகளில் மேம்பாடுகளைக் கோரியது.  

2017 ஆம் ஆண்டில் ஹோண்டா, டியோவின் புதுப்பிக்கப்பட்ட பதிப்பை அறிமுகப்படுத்தியது. பாரத் ஸ்டாண்டர்ட் - IV (பிஎஸ்-ஐவி) உமிழ்வு விதிமுறைகளுக்கு இணங்க, மறுவடிவமைப்பு செய்யப்பட்ட ஸ்பீடோமீட்டர் வடிவமைப்பைக் கொண்டு, எல்இடி ஹெட்லைட் சேர்க்கப்பட்டுள்ளது. பின்னர் 2018 ஆம் ஆண்டில், ஹோண்டா டியோ டிஎக்ஸ் அறிமுகப்படுத்தியது. இதில் டிஜிட்டல் ஸ்பீடோமீட்டர் மற்றும் பவர் இருக்கைகள் இடம்பெற்றுள்ளன. அதே நேரத்தில் 2017 மாடலின் தோற்றத்தைத் தக்க வைத்துக் கொண்டன.  

### ஹோண்டா டியோ பிஎஸ்6
புதிய 2020 ஹோண்டா டியோ வெளியாகியுள்ளது. முந்தைய மாடலை விட மாறுபட்ட வடிவமைப்பு மட்டுமல்லாமல் தற்போது புதிய என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.  

### ஹோண்டா டியோ 125
புதிய 2023 ஹோண்டா டியோ 125 வெளியாகியுள்ளது. 110 மாடலின் வடிவமைப்பினை பெற்று மட்டுமல்லாமல் தற்போது புதிய 125சிசி என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.  

## விருதுகள்

- 2003 ஆம் ஆண்டின் சிறந்த ஸ்கூட்டர் (BBC)

## காட்சியகம்

## ஆதாரங்கள்
# மல்சிசார்


**மல்சிசார்** நகரம் (Malsisar) என்ற கிராமம் ராஜஸ்தானின் ஜுன்ஜுனு மாவட்டத்தில், ஜுன்ஜுனு என்ற ஊருக்கு அருகில் 28 கி.மீ .தொலைவில் அமைந்துள்ளது. இது மண்டாவா மற்றும் ராஜஸ்தான் சட்டமன்றத்திலிருந்து 30 கி.மீ தூரத்தில் உள்ளது. இது பஞ்சாயத்து மற்றும் வட்டத் தலைமையகங்களில் ஒன்றாகும். ஜுன்ஜுனு, பிசாவு, சாதுல்பூர் மற்றும் மண்டாவா ஆகிய பகுதிகளுக்கிடையே மல்சிசார் அமைந்துள்ளது.  

## பின்னணி
ஜுன்ஜுனுவைச் சேர்ந்த தாகூர் ஜோராவர் சிங்கின் மகன் தாக்கூர் மகா சிங் என்பவரால் ஷெகாவத் வம்சத்தில் நிறுவப்பட்ட மல்சிசார் கோட்டையின் கட்டுமானம் 1762 இல் தொடங்கியது. மல்சிசார் மற்றும் அதன் அண்டை கிராமமான அல்சிசார் ஆகிய இரண்டும் மல்சி மற்றும் அல்சி என்ற இரு சகோதரிகளின் நினைவாக பெயரிடப்பட்டது. இந்த கிராமங்களில் முதலில் குடியேறியவர்கள் ஒரே குடும்பத்தைச் சேர்ந்த உறுப்பினர்களாக இருந்தனர். மல்சிசார் கி.பி 1760 இன் பிற்பகுதியில் அதிகாரப்பூர்வமாக நிறுவப்பட்டது (விக்ரம் சம்வத் 1814).  

## மக்கள் தொகை
தற்போது 30,000 மக்களுடன் சுமார் 1800 குடும்பங்கள் இந்த கிராமங்களில் வாழ்கின்றனர்.  

## பாரம்பரிய மற்றும் சுற்றுலா தலங்கள்
பாபா பிரேம் கிரி ஜி மகாராஜின் மடம் (கோயில்) மல்சிசாரில் உள்ள மிகவும் பிரபலமான பாரம்பரியக் கட்டடமாகும். இது பல்வேறு நகரங்கள் மற்றும் மாநிலங்களைச் சேர்ந்த மக்களையும் பின்பற்றுபவர்களையும் ஈர்க்கிறது. இது சிறீ சிறீ 1008 பாபா பிரேம் கிரி ஜி மகாராஜின் சமாதி தலமாகும். சிவன், ராதா-கிருட்டிணர் கோயில், சிறீ ரங் ஜி, பாபா ராம்தேவ்ஜி, கோகாஜி, அனுமன் (பாலாஜி) மந்திர் போன்றவை கிராமத்தில் உள்ள மற்ற பழைய கோயில்கள் ஆகும். சமீபத்தில் கட்டப்பட்ட சிறீ கிருட்டிணர் & சிவன் கோயிலும் இங்குள்ளது. 250 ஆண்டுகள் பழமையான கோட்டையும் உள்ள. மேலும் பல பிரபலமான வணிக குடும்பங்களான பாங்கா, ஜுன்ஜுனுவாலா, நாகரியா, சங்கனேரியா, சரோகி, கெடியா மற்றும் மோடி போன்ற பல பிரபலமான பாரம்பரிய குடும்பங்களும் உள்ளன. கிராமத்தில் உள்ள சுற்றுலா தலங்கள் பின்வருமாறு: மல்சிசார் மடம், அணை மற்றும் கோட்டை.  

பிரபல வெள்ளி மன்னர் சேத் மோதிலால் ஜி ஜுன்ஜுனுவாலா இந்த மல்சிசாருக்கு சொந்தமானவர். அமெரிக்காவின் வால் ஸ்ட்ரீட் புல்லியன் பங்கு சந்தையில் "சில்வர் கிங்" என்ற தலைப்பில் இடம் பெற்றுள்ள ஒரே இந்தியர் இவர்தான்.  

## பயன்பாடுகள்
மல்சிசாரில் பல கிராமங்களை உள்ளடக்கிய ஒரு காவல் நிலையம் மற்றும் ஒரு பெட்ரோல் நிலையம் உள்ளிட்ட பல பயன்பாடுகளும் உள்ளன. இந்த கிராமத்தில் இரு அரசு உயர்நிலைப் பள்ளிகள் மற்றும் பிரபலமான ஹெலினா கௌசிக் பெண்கள் கல்லூரி உட்பட சுமார் 35 பள்ளிகள் உள்ளன. இங்குள்ள வி.ஆர் மேல்நிலைப்பள்ளி 125 ஆண்டுகள் பழமையானதாகும். புகழ்பெற்ற சுதந்திர போராட்ட வீரர் சிறீ சத்ய நாராயண் ஜி என்பவர் நினைவாக சிறீ சத்ய நாராயண் பதங்காடியா சிக்சன் சன்சுதான் நிறுவப்பட்டது. அரசு மருத்துவமனைகள், பரோடா வங்கி பிகானிர் பாரத வங்கி மற்றும் ஜெய்ப்பூர் பாரத வங்கி ஆகியவை உள்ளன.
# கல்பனா படோவரி


**கல்பனா படோவரி** (Kalpana Patowary) அசாமில் இருந்து வந்த இந்திய பின்னணி மற்றும் நாட்டுப்புற பாடகியாவார். 8000 க்கும் மேற்பட்ட பாடல்களை அசாமி, பிரஜாவாலி, பெங்காலி, போடோ, தியூரி, மைசிங், சமசுகிருதம், இந்தி, ஆங்கிலம், போஜ்புரி, மைதிலி, மாகி, ஆங்கிகா, ஒரியா, கரோ, கோச் ராஜ்போங்சி, திவா, கனாடா, தெலுங்கு, தோங்ரி, மராத்தி, ராஜஸ்தானி, பஞ்சாபி, ஹரியான்வி, அர்பி, அவதி, குஜராத்தி, நேபாளி, சோனோவால் கோச்சாரி மற்றும் பங்களாதேஷ் போன்ற 30க்கும் மேற்பட்ட மொழிகளில் பாடுகிறார். என்.டி.டி.வி இமேஜினில் *ஜூனூன் - குச் கார் திகானே கா* (2008) என்ற மெய்நிகர் நிகழ்ச்சியில் பங்கேற்றார். இவர் பல நாட்டுப்புற மற்றும் பிரபலமான பாடல்களைக் கொண்டிருந்தார் என்றாலும், போஜ்புரி இசையில் இவரது அர்ப்பணிப்பு மிகவும் அதிகமாக இருந்தது.  

அழிந்துபோன சில பாரம்பரிய நாட்டுப்புற வடிவங்களை சர்வதேச அளவில் பிரபலப்படுத்தியதன் மூலம் இவர் போஜ்புரி இசையை மீண்டும் அறிமுகப்படுத்தினார். போஜ்புரி இசையில் இவரது முழுமையான அர்ப்பணிப்பு இவருக்கு "போஜ்புரி ராணி" என்ற கௌரவத்தை வழங்கியது. 1996 ஆம் ஆண்டில் அசாம் காட்டன் கல்லூரியில் ஆங்கில இலக்கியத்தில் பட்டமும், இலக்னோவில் இந்திய பாரம்பரிய இசையில் விசாரத் பட்டமும் பெற்ற படோவரி, தனது 4 வயதிலேயே வெளிப்படையான நிகழ்ச்சிகளை நடத்தத் தொடங்கினார். காம்ருபியா மற்றும் கோல்போரியா அசாமிய நாட்டுப்புற இசையில் பயிற்சியளிக்கப்பட்ட அவரது தந்தை சிறீ பிபின் படோவாரி, ஒரு நாட்டுப்புற பாடகராவார். படோவரி லக்னோவின் பட்கண்டே இசைப் பல்கலைக்கழகத்தில் இந்திய பாரம்பரிய சங்கீத விசாரத் ஆகவும் பயிற்சி பெற்றவராவார். பூர்வி, பக்ரா, கஜ்ரி, சோகர், விவா கீத், சைட்டா, மற்றும் நௌதாங்கி உள்ளிட்ட பல வகையான போஜ்புரி நாட்டுப்புற இசையை இவர் பாடுகிறார்.  

படோவரி பிகாரி தாக்கூரின் படைப்புகளில் விரிவாக பணியாற்றியுள்ளா.மேலும், அவரது வாழ்க்கை மற்றும் பணியை நினைவுகூரும் ஒரு தொகுப்பையும் வெளியிட்டுள்ளார்.  

## தொழில்
காதி பிர்கா பாரம்பரியத்தின் ஒரு பழமையான பாரம்பரியத்தை சர்வதேச தளங்களுக்கு வழங்கிய முதல் போஜ்புரி பாடகர் படோவரி ஆவார்.
# உமா சர்மா


**உமா சர்மா** (**Uma Sharma),** (பிறப்பு 1942) ஒரு கதக் நடனக் கலைஞர், நடன இயக்குநர் மற்றும் ஆசிரியர் ஆவார். 1946 ஆம் ஆண்டில் இவரது தந்தையால் நிறுவப்பட்ட புதுதில்லியில் அமைந்துள்ள பாரம்பரிய நடனம் மற்றும் சங்கீத அகாதமியான, பாரதிய சங்கீத சதன் என்கிற நிறுவனத்தை நடத்தி வருகிறார். நட்வாரி நிருத்யாவின் பழைய பாரம்பரிய நடன வடிவம் அல்லது பிருந்தாவனத்தில் நடந்தேறியதாகக் கருதப்படும் ராசலீலையை புதுப்பித்ததன் மூலமாக இவர் மிகவும் பிரபலமானவராக அறியப்படுகிறார். இது பின்னர் கதக்கில் உருவானது.  

கதக் நடனம், இடைக்கால நூற்றாண்டுகளின் கிருஷ்ண பக்தி கவிதைகளையும், 18 மற்றும் 19 ஆம் நூற்றாண்டுகளில் மிகவும் வளர்ச்சியடைந்து, அரசவை கவிதைகளையும் அடிப்படையாகக் கொண்டதாக இருந்தது. இது அன்பின் வெளிப்பாடன *சிருங்கார ரசத்தைக்* கொண்டாடியது.  

## ஆரம்பகால வாழ்க்கை மற்றும் பயிற்சி
உமா சர்மாவின் குடும்பம் ராஜஸ்தானின் தோல்பூரைச் சேர்ந்தது ஆகும். இவர், 1942 இல், தில்லியில் பிறந்தார், உமா சர்மா குரு ஹிராலால்ஜி மற்றும் ஜெய்ப்பூர் கரானாவின் கிர்வார் தயாள் ஆகியோரிடம் தனது நடனப் பயிற்சியை மேற்கொண்டார். பின்னர் அவர் ஜெய்ப்பூர் கரானாவைச் சேர்ந்த பண்டிதர் சுந்தர் பிரசாத்திடம் ஒரு மாணவராகச் சேர்ந்தார். அவர், தாள கால் செயல்பாடு மற்றும் அதன் வரிசைமாற்றங்கள் குறித்து வலியுறுத்தினார். அபிநய கலைக்கு பெயர் பெற்ற லக்னோ கரானாவின் ஷம்பு மஹராஜ் மற்றும் பிர்ஜு மகராஜ் ஆகியோர், கதக் பாரம்பரியத்தின் குறிப்பிடப்பட்ட குருக்களாக இருந்தனர். பின்னர் உமா சர்மா இருவரின் படைப்பு இணைவை அடைய முயன்றார். இவருக்கு சங்கீத நாடக அகாதமி விருதும், சாகித்ய கால பரிஷத் விருதும் வழங்கப்பட்டது . ஜனவரி 27, 2013 அன்று, இந்திய கதக் நடனத்திற்கு அவர் செய்த பெரும் பங்களிப்புக்காக காசி அகில் பாரதிய விக்ரம் பரிஷத் அமைப்பு, **ஸ்ரீஜன் மனிஷி** என்கிற பட்டத்தை வழங்கி கௌரவித்தது.
# சேத்ரியம் ஒங்காபி தோரானிசாபி தேவி


**சேத்ரியம் ஒங்காபி தோரானிசாபி தேவி** (*Kshetrimayum Ongbi Thouranisabi Devi*) என்பவர் ஒரு இந்திய பாரம்பரிய நடனக் கலைஞர் மற்றும் எழுத்தாளர் ஆவார். இவர் இந்திய பாரம்பரிய நடனமான மணிப்புரி நடன வடிவத்தில் நிபுணத்துவம் பெற்றவர் ஆவார். இவரை கௌரவிக்கும் விதமாக இந்திய அரசு 2003 ஆம் ஆண்டின் இறுதியில் இந்தியாவின் நான்காவது உயரிய விருதான பத்மசிறீ விருதை வழங்கியது.  

## வாழ்க்கை வரலாறு
சேத்ரியம் ஒங்காபி தோரானிசாபி தேவி இந்திய மாநிலமான மணிப்பூரில் உள்ள ஒரு சிறிய குக்கிராமமான சிங்ஜமீய் சபம் லெய்காய் என்ற இடத்தில் 1946 நவம்பர் 3 அன்று பிறந்தார். இவரது பெற்றோர் போலோ வீரரான லீஷாங்க்தேம் தம்பா சிங் மற்றும் லீஷாங்க்தேம் ஓங்பி இபெட்டோபிமாச்சா தேவி ஆகியோராவர். இந்த இணையருக்கு இவர் மூன்றாவது மகள் ஆவார். இவர் எந்தவொரு முறையான பயிற்சியையும் பெறுவதற்கு முன்பு, தனது 6 வது வயதிலேயே மேடை நிகழ்ச்சிகளைத் தொடங்கினார். பின்னர், இவர் 10 வயதிலிருந்து கோவிந்தாஜி நார்தனாலயத்தில் ( அரசு மணிப்பூர் நடனக் கல்லூரி ) ராஸ் லீலாவில் பயிற்சி பெற்று பட்டம் பெற்றார். மேலும் இவர் *விசாரத்* மற்றும் *ஆச்சார்யா ஆகியவற்றில்* தேர்ச்சி பெற்றார். இவர் தன் நடனத் தொழிலைத் துவக்கும் முன்னர் விசாரத் மற்றும் ஆச்சார்யா மற்றும் மைஷ்னம் அமுபி சிங், அமுடோன் சர்மா, எச். டோம்பா, ஏ. டோம்பா சிங், லூரெம்பம் டோம்பி தேவி மற்றும் ஆர். கே. டோமல்சனா போன்ற குருக்களிடம் பயிற்சி பெற்றார். இதன் பிறகு இந்தியா மற்றும் கனடா, மேற்கு ஜெர்மனி, லண்டன், துபாய் மற்றும் அமெரிக்கா போன்ற பல நாடுகளில் பல கலை விழாக்களில் ஆடியுள்ளார்.  

சேத்ரியம் ஒங்காபி தோரானிசாபி தேவி ஜவஹர்லால் நேரு மணிப்பூர் நடன அகாடமியுடன் இணைந்து அதன் பாலே தயாரிப்புகளில் ஒன்றான *ராதா சதியை* இயக்கியுள்ளார்.  

சேத்ரியம் ஒங்காபி தோரானிசாபி தேவி சிங்கமாதக் தோச்சோம் லெய்காயை மணந்தார், இந்த இணையர் மணிப்பூர் தலைநகர் இம்பாலில் வசித்து வருகிறனர்.
# கேடபசில்மா மேஜர்


**கேடபசில்மா மேஜர்**, **காமன் டின்ஸல்** (*Catapaecilma major, the common tinsel* என்பது 1895 ஆம் ஆண்டில் ஹாமில்டன் ஹெர்பர்ட் ட்ரூஸ் விவரித்த நீலன்கள் குடும்பத்தைச் சேர்ந்த ஒரு வகை பட்டாம்பூச்சி ஆகும். இது இந்தோ-மலாயா சுற்றுச்சூழல் பகுதியில் காணப்படுகிறது.  
## விளக்கம்
இந்த பட்டாம்பூச்சியானது சிறிய அளவிலான சில்வர் முனைகள் கொண்ட பட்டைகள் உடைய சாம்பல்-பழுப்பு நிற உடலின் கீழ் நீல நிறத்துடன் இருக்கும்.  
இதன் குடம்பிகள் வெண்மருது மரத்தில் வளர்கின்றன.  

## கிளையினம்
இதன் கிளையினங்கள்:  
- *Catapaecilma major major* (northern India to Myanmar, northern Thailand)
- *Catapaecilma major anais* <small>Fruhstorfer, 1915</small> (northeast India)
- *Catapaecilma major albicans* <small>Corbet, 1941</small> (Myanmar, Thailand, Laos)
- *Catapaecilma major emas* <small>Fruhstorfer, 1912</small> (Peninsular Malaysia, Singapore, southern Thailand)
- *Catapaecilma major callone* <small>(Fruhstorfer, 1915)</small> (southern India)
- *Catapaecilma major myosotina* <small>Fruhstorfer, 1912</small> (Sri Lanka)
- *Catapaecilma major sedina* <small>(Fruhstorfer, 1915)</small> (north-eastern Sumatra)
- *Catapaecilma major moltrechti* <small>(Wileman, 1908)</small> (Taiwan)
- *Catapaecilma major sophonias* <small>Fruhstorfer, 1912</small> (western Java)
# ஜி. வி. சுதாகர் நாயுடு

**ஜி.வி.சுதகர் நாயுடு** தெலுங்குப் படங்களில் நடித்த நடிகர் . 2008 இல் இயக்குநரான இவர் இரண்டு தெலுங்குப் படங்களை இயக்கியுள்ளார். இவரது முதற் படம் *ஹீரோ* 2008 இல் நிதின் ரெட்டி, பாவனா ஆகியோரது நடிப்பில் வெளிவந்தது. இயக்குநராக இவரது இரண்டாவது படத்தில் தெங்கு நடிகர் ஸ்ரீகாந்துடன் பணிபுரியும் வாய்ப்பு கிடைத்தது.  

இவர் தெலுங்குத் திரையுலகில் சுதாகர் நாயுடு என்ற பெயரை விட ஜி.வி என்ற பெயரில் அறியப்படுகிறார்.  

## தொழில்

## திரைப்பட வரலாறு

### இயக்குநராக

- *ஹீரோ* (2008)
- *ரங்கா தி டோங்கா* (2010)

### நடிகராக

#### தெலுங்கு

- *அந்தப்புரம்* (1998)
- *பலராம்* (2000)
- *அயோத்தியா ராம்மையா* (2000)
- *இட்லு சிரவனி சுப்ரமணியம்* (2001)
- *சீம சிம்ஹம்* (2002)
- *வாசு* (2002)
- *இந்திரா* (2002)
- *ஒக்கடு* (2003)
- *சிம்மாஹாத்ரி* (2003)
- *சம்பா* (2004)
- *ஆந்திரவாலா* (2004)
- *அந்தனுக்கொக்கடே* (2005)
- *ஹேப்பி* (2006)
- *ரணம்* (2006)
- *அசாத்தியடு* (2006)
- *போக்கிரி (2006 திரைப்படம்)* (2006)
- *ஆடவாரி மாட்டலக்கு அர்த்தாலே வேருலே* (2007)
- *சிறுத்தா* (2007)
- *கந்திரி* (2008)
- *ரங்கா தி தொங்கா (திரைப்படம்)* (2010)
- *ஊசரவல்லி* (2011)
- *ஒக்கடேனு* (2013)
- *சந்தி* (2013)
- *யுவடு* (2014)
- *லெஜன்ட்* (2014)
- *போகா* (2014)
- *டிரேக்டர்* (2016)
- *சராய்னொடு* (2016)
- *ஜக்கனா* (2016)
- *ஹைப்பர்* (2016)
- *அப்பாலடோ ஒக்கடுன்னவாடே* (2016)
- *ஜெய ஜானகி நாயகா* (2017)
- *வினய விதேய ராமா * (2019)

#### தமிழ்

- *அந்தபுரம்* (1999)
- *தவசி* (2001)
- *பச்சக் குதிரா* (2006)
- *போக்கிரி* (2007)
- *குருவி* (2008)

#### கன்னடம்

- *துர்கி* (2004)

#### இந்தி

- *வாண்டட்* (2009)
# சிறந்த அசல் திரைக்கதையிற்கான அகாதமி விருது


**சிறந்த அசல் திரைக்கதையிற்கான அகாதமி விருது** ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவாமல் சொந்தமாக திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், *பாரசைட்டு*.திரைப்படத்தின் திரைக்கதையினை எழுதியதற்காக பாங் சூன்-ஹோ மற்றும் ஹான் சின்-வொன் இற்கு இவ்விருது வழங்கப்பட்டது.  
## மேலும் பார்க்க
- சிறந்த தழுவிய திரைக்கதையிற்கான அகாதமி விருது
# பிரதிமா பரூவா பாண்டே


**பிரதிமா பருவா பாண்டே** (Pratima Barua Pandey) (பிறப்பு:1934 அக்டோபர் 3 - இறப்பு: 2002 டிசம்பர் 27) இவர் மேற்கு அசாமின் துப்ரி மாவட்டத்தில் கௌரிபூரின் அரச குடும்பத்தைச் சேர்ந்த ஒரு இந்திய நாட்டுப்புற பாடகர் ஆவார். தேசிய விருது பெற்ற பருவா பாண்டே, கோல்பரியா பாடல்களுக்கு மிகவும் பிரபலமானவர். இவரது இசைப் பணிகளுக்காக இவருக்கு பத்மஸ்ரீ மற்றும் சங்கீத நாடக அகாதமி விருது ஆகிய விருதுகள் வழங்கப்பட்டது. இவரது ஆத்மாவைத் தூண்டும் பாடல்களான "ஹஸ்தீர் கன்யா" மற்றும் "ஓ முர் மஹுத் பந்து ரீ" ஆகியவற்றால் மிகவும் பிரபலமானவர். இவர் பிரகிருசு சந்திரா பருவா என்பவரின் (லால்ஜி) மகள் ஆவார். தேவதாஸ் திரைப்படத் தயாரிப்பாளர் பிரமாதேஷ் பருவாவின் மருமகளாவார்.  

## ஆரம்ப கால வாழ்க்கை
பருவா பாண்டே 1934 அக்டோபர் 3 அன்று கல்கத்தாவில் பிறந்தார் . இவர் தனது ஆரம்பக் கல்வியை நகரத்தின் கோகலே நினைவுப் பள்ளியில் பயின்றார். அதன் பிறகு இவர் அசாமுக்கு அரச குடும்பத்தின் இல்லமான கௌரிபூரில் உள்ள பெண்கள் உயர்நிலைப் பள்ளியில் படிக்கச் சென்றார். இவர் பெரும்பாலும் தனது ஆரம்ப ஆண்டுகளை கல்கத்தாவின் தின் மற்றும் கௌரிபூரில் உள்ள "கடதர்" நதிக்கரையின் இனிமையான சூழல்களுக்கு இடையில் கழித்தார். இவர் பள்ளியில் ரவீந்திரசங்கீதத்தை கற்றுக்கொண்டார். ஆனால் இவரது தந்தை பிரகிருதேஷ் சந்திரா பருவா (லால்ஜி) அவர்களின் ஊக்கமளிக்கும் வார்த்தைகளைத் தவிர வேறு எந்த முறையான பயிற்சியையும் இசையில் இவர் ஒருபோதும் எடுக்கவில்லை.  

## சொந்த வாழ்க்கை
கௌரிபூர் பி. பி கல்லூரியின் ஓய்வுபெற்ற முதல்வர் கங்கா சங்கர் பாண்டே என்பவரை மணந்தார்.  

## விருதுகள் மற்றும் அங்கீகாரம்
கோல்பாரியா லோககீதத்தை பிரபலப்படுத்துவதில் இவரது முன்னோடி முயற்சிகளுக்காக பிரதிமா பாருவா பாண்டேவுக்கு பத்மசிறீ மற்றும் சங்கீத நாடக அகாதமி விருது வழங்கப்பட்டது .  

பிரபல திரைப்படத் தயாரிப்பாளர் பிரபின் கசாரிகா இயந்ந்றிய "கசுதீர் கன்யா" என்ற இவரது வாழ்க்கை மற்றும் படைப்புகளைப் பற்றிய ஒரு ஆவணப்படம் 1997 ஆம் ஆண்டில் சிறந்த வாழ்க்கை வரலாற்று திரைப்படத்திற்கான தேசிய திரைப்பட விருதை வென்றது. மேலும் பெரும் பாராட்டுக்களைப் பெற்றது. இத்திரைப்படம் 1998 இல் தெற்காசிய திரைப்பட விழாவில் அலைகளை உருவாக்கியது.  

## இறப்பு
பிரதிமா பரூவா பாண்டே 2002 திசம்பர் 12 அன்று இந்தியாவின் அசாம் மாநிலத்தில் உள்ள கௌரிபூரில் தனது 68 வயதில் இறந்தார்.
# சுவரன் லதா (பாடகர்)

**சுவரன் லதா** (Swaranlata ) (பிறந்தது:1938 நவம்பர் 19) இவர் இந்திய பஞ்சாபின் இலைலா மாவட்டத்திலுள்ள ஜார்கன் வாலா என்ற இடத்தில் பிறந்த முன்னாள் பஞ்சாபி பாடகர் ஆவார். இவர் நாட்டுப்புறம் மற்றும் இணைப் பாடலகளை பாடினார். *லாய் டி மேய் காலியன் பாகன் டி மெஹந்தி*, *முன் விச் பாபி தே*, *நந்த் புர்கியன் பேவ்* போன்ற பாடல்களுக்காக இவர் அறியப்படுகிறார். கர்னைல் கில், முகமது சாதிக், திதார் சந்து, குர்ச்சரன் பொஹ்லி, ரமேஷ் ரங்கீலா, ஜகத் சிங் ஜாகா, தலீப் சிங் தீப் மற்றும் மகேந்திர கபூர் உள்ளிட்ட அவரது காலத்தின் ஒவ்வொரு பஞ்சாபி பாடகருடனும் இவர் பாடியுள்ளார். இவரது பெரும்பாலான பதிவுகள் கரம்ஜித் துரியுடன் காணப்படுகின்றன. இவருடன் அவர் நீண்ட காலம் நேரடி நிகழ்ச்சிகளில் இணைந்து நிகழ்த்தியுள்ளார்.  

பஞ்சாபின் அரசியல் சூழ்நிலைகள் காரணமாக, இவர் 1988 இல் நேரடி நிகழ்ச்சிகளை செய்வதை நிறுத்திக் கொண்டார். இவரது கடைசி நிகழ்ச்சி தில்வான் என்ற இடத்தில் இருந்தது.
# பாப்லா & காஞ்சன்


**பாப்லா & காஞ்சன்** (Babla & Kanchan) என்ற இருவரும் ஒரு இந்திய கணவன்-மனைவி இசைக் குழுவாக இருந்தனர். இவர்கள் சட்னி இசை மற்றும் தேசி நாட்டுப்புற இசை வகைகளில் பணியாற்றியதற்காக மிகவும் பிரபலமானவர்கள். காஞ்சன் 2004 இல் இறக்கும் வரை இவர்கள் நாற்பது ஆண்டுகள் ஒன்றாக இசை நிகழ்ச்சிகளை நிகழ்த்தினர். பாப்லா ஷா பிரபல இசை இயக்குநர் இரட்டையர் கல்யான்ஜி ஆனந்த்ஜியின் தம்பியாவார்.  

ஷா ஒரு முரசு இசைப்பவரும், தாளவாத்தியக் கலைஞரும், நேரடி நிகழ்த்துக் கலைஞரும், இசையமைப்பாளரும் மற்றும் பதிவு தயாரிப்பாளரும் ஆவார். இவர் 1962 இல் தனது இசைக்குழுவைத் தொடங்கினார். ஷா 1980 களில் *குமாரி காஞ்சன் டிங்கெராவ் மெயிலுடன்* சுற்றுப்பயணம் மேற்கொண்டார். குஜராத் மாநிலத்தில் இருந்து தண்டியா ராஸ் அல்லது கர்பா ராஸ் என்று அழைக்கப்படும் ஒரு வகையான நாட்டுப்புற நடனம் 1970களில் ஷாவால் இசை ரீதியாக மறுவரையறை செய்யப்பட்டது.  

## நிகழ்ச்சிகள்
இரபூ சக்கர், தர்மத்மா மற்றும் குர்பானி போன்ற படங்களில் பின்னணி பாடகராக பாடிய பிறகு, காஞ்சன் தனது கணவருடன் சேர்ந்தார். இவர்கள் ஒன்றாக இணைந்து உலகம் முழுவதும் சுற்றுப்பயணம் மேற்கொண்டனர். காஞ்சன், கணவர் பாப்லாவுடன் சேர்ந்து, 1970 களில் இந்திய இசை வட்டாரங்களில் பிரபலமானார்.  

இவர்களின் சர்வதேச ஈடுபாடுகள் இந்தித் (பாலிவுட்) திரைப்பட இசையிலிருந்து இவர்களை விலகி இருக்க வைத்தன. இவர்களில் நிகழ்ச்சி பெரும்பாலும் கரீபியன் நாடுகளில் பிரபலமாக இருந்தன. அங்கு அவர்கள் " ஹாட் ஹாட் ஹாட் " போன்ற சோகா வெற்றிகளைப் பெற்றனர், மேலும் இவர்கள் சட்னி இசை முன்னோடி பாடகர் சுந்தர் போபோவின் பழைய வெற்றிகளைப் புதுப்பித்தனர். இவர்களின் விரிவான சுற்றுப்பயண ஆதரவு காரணமாக, *குச் கட்பாத் ஹை* உள்ளிட்ட இவர்களின் எல்பி இசைத்தொகுப்புகள் வெளிநாடுகளுக்குச் சென்று ஓர் இந்தியக் குழு இசைத்த இசைத்தொகுப்புகளில் நன்றாக விற்பனையானது.  

*கைசே பானி* போன்ற *காஞ்சனின்* தனி இசைத்தொகுப்புகள் போஜ்புரி பார்வையாளர்களிடையே பிரபலமாக இருந்தன. இவரது புகழ் ஜான்சன் & ஜான்சன் உள்ளிட்ட பல்வேறு நுகர்வோர் பொருட்களை மேம்படுத்துவதற்கான விளம்பரங்களுக்கு வழிவகுத்தது. திரைப்பட இசையமைப்பாளர் ராஜேஷ் சுப்பிரமணியனின் கருத்துப்படி, "கைகே பான் பனாரசுவாலா" என்ற பாடல் பாப்லா இசையமைத்தது எனத் தெரிகிறது.  

## பாடல்கள்
காஞ்சன் பாடிய பல பாடல்கள் மேற்கிந்திய உள்ளூர்வாசிகளின் பழைய பாடல்களின் மறு ஆக்கமாகும். அல்லது அல்லது டிரினிடாட்டின் சுந்தர் போபோவின் சோகா பாரம்பரிய பாடலாகும்.  

## விருதுகள்
பாலியல் நாட்டுப்புற நடனங்களுக்கான நடன இசை சட்னி இசை என்று அழைக்கப்பட்டது. 2011 ஆம் ஆண்டில் ஷாவுக்கு இந்தித் திரைப்பட இசைக்கு சிறந்த பங்களிப்புக்காக ரேடியோ மிர்ச்சி இசை விருது வழங்கப்பட்டது.  

## குடும்பம்
இந்த தம்பதியருக்கு நிஷா என்ற ஒரு மகளும் மற்றும் வைபவ் என்ற ஒரு மகனும் உள்ளனர். நிஷா பிறந்ததிலிருந்தே தனது தாயுடன் சுற்றுப்பயணம் செய்து வருகிறார். " ச ரி க ம ப சாம்பியன்ஸ் "என்ற தொலைக்காட்சி நிகழ்ச்சியில் வைபவ் ஒரு முரசு இசைப்பவராக இருந்தார்.  

## இறப்பு
இந்தியாவின் மும்பையில் உள்ள பம்பாய் மருத்துவமனையில் சிறுநீரக செயலிழப்பு காரணமாக பாப்லா சூலை 26 அன்று அன்று தனது 54 வயதில் இறந்தார்.
# பெல்லி லலிதா

**பெல்லி லலிதா** (Belli Lalitha) (பிறந்தது: 1974 ஏப்ரல் 26 - இறந்தது: 1999 மே 26) இவர் ஓர் இந்திய நாட்டுப்புற பாடகராக இருந்தர். பெல்லி லலிதா ஒரு பிரபலமான பாடகியாக, இவர் மக்களால் பெரிதும் விரும்பப்பட்டார். இவர் எதிர்ப்பின் குரலாகவும், டோல் டெபாவின் தலைவராகவும், தெலுங்கானா கலா சமிதியின் நிறுவனராகவும் இருந்தார். இவர் 26 மே 1999 அன்று நல்கொண்டா மாவட்டத்தில் உள்ள போங்கிர் என்ற ஊரில் இறந்தார். பெல்லி லலிதாமுதன்மையாக முதலாளித்துவ சுரண்டலுக்கு எதிரான தொழிலாள வர்க்கப் போராட்டமாக இருந்த தெலுங்கானா போராட்டத்தின் கடைசி கட்டத்தின் குரலாகவும் பிரதிநிதியாகவும் இருந்தார். இவர் ‘லலிதாக்கா’ என்றும் அழைக்கப்பட்டார். மேலும் பாலியல் கடத்தல், குடிப்பழக்கம், குட்கா நுகர்வு மற்றும் சாதி எதிர்ப்பு போராட்டங்களுக்கு எதிராக பல்வேறு இயக்கங்களை ஏற்பாடு செய்திருந்தார்.  
மேலும், இவர் 2004 ஆம் ஆண்டு முதல் இந்திய பொதுவுடமைக் கட்சியின் (மார்க்சிச மற்றும் லெனினிஸ்ட்), மக்கள் போர் அணியின் அனுதாபியாகவும் நம்பப்பட்டார்.  

## வாழ்க்கை
இவர் தெலுங்கு மொழி பேசும் குருமா இந்து குடும்பத்தில் தெலுங்கானா மாநிலத்தில் நல்கொண்டா மாவட்டம், ஆத்மகூர் மண்டலத்தின், நாஞ்சர்பேட்டை என்ற இடத்தில் பிறந்தார். இவருக்கு மொத்தம் ஐந்து உடன்பிறப்புகள் இருந்தனர். குடும்பத்தின் ஐந்து மகள்களில் நான்காவதாக இவர் பிறந்தார். தீவிர வறுமை காரணமாக இவரது குடும்பத்தினர் இவரது தாயின் சொந்த இடமான போங்கிரியில் குடியேற வேண்டியிருந்தது. வறுமை காரணமாக சிறுவயதில் கல்வியைத் தொடர முடியவில்லை. மேலும் இவரது மிகவும் சிறுவயதிலேயே திருமணமும் செய்து கொண்டார். இவருக்கு இரண்டு குழந்தைகள் இருந்தனர். இவருக்கு சமூக ஆர்வலரும் மற்றும் ஒரு அரசு ஊழியருமான பெல்லி கிருட்டிணா என்ற ஒரு சகோதரர் இருந்தார். மேலும் இவருக்கு 5 சகோதரிகள் இருந்தனர். 1990களின் பிற்பகுதியில் குடிமை உரிமைகள் இயக்கத்தில் தீவிரமாகவும், தெலுங்கானா பிராந்தியத்திற்கான மாநிலத்துக்கான ஆர்வலராகவும் இருந்தார். இவரது தந்தை ஒரு ஓகு கதை (யாதவ் மற்றும் குருமா சமூகங்களில் தோன்றிய நாட்டுப்புற இசை)பாடகர் மற்றும் ஒரு தொழிலாளியாவார். இவர் தெலுங்கானா மாநிலத்திற்காக போராடி வந்தார். மேலும், கிராமப்புறங்களில் மிகவும் பிரபலமாக இருந்தார். இவர் இறப்பதற்கு முன்னர் போங்கிர் தொகுதியிலிருந்து 1999 தேர்தலில் சமாஜ்வாடி கட்சி சார்பில் போடியிட இவருக்கு ஒரு இடம் வழங்கப்பட்டது.  

## செயல்பாடு
பெல்லி லலிதா போங்கிரின் சூர்யா வான்ஷி பருத்தி ஆலையில் ஒரு தொழிலாளியாக பணிபுரிந்தார். அங்கு பணிபுரிந்த காலத்தில், இவர் தனது சக தோழர்களையும் தொழிலாளர்களையும் ஆலையில் ஒன்றிணைத்து போராடினார். இவர் இந்திய தொழிற்சங்கங்களின் மையத்தில் (சிஐடியு) சேர்ந்தார். மேலும் பல்வேறு தொழிலாளர் போராட்டங்களின் ஒரு பகுதியாக இருந்தார்.  

## இறப்பு
1999 ஆம் ஆண்டில், இவர் கடத்தப்பட்டு கொல்லப்பட்டார். இவரது கொலையில் அப்போதைய தெலுங்கு தேசக் கட்சியின் உள்துறை அமைச்சர் அலிமினெட்டி மாதவா ரெட்டி என்பவர் சம்பந்தப்பட்டார். ஆனால் பின்னர் உள்ளூர் நக்சலைட்டான கிங்பின் முகமது நயீமுதீன் என்பவர் மேல் மேலதிக ஆதாரங்கள் சுட்டிக்காட்டப்பட்டது. இவரது மூன்று சகோதரர்களும் இதே போல் கொல்லப்பட்டனர். மீதமுள்ள சகோதரர் கிருட்டிணா 2000 முதல் 2017 வரை மறைந்து வாழ்ந்து வந்தார்.
# இரண்டாம் உலகப்போரின் கடைசி குண்டு


**இரண்டாம் உலகப் போரின் கடைசி குண்டு** (*Irandam Ulagaporin Kadaisi Gund*u) என்பது 2019 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை புதுமுக இயக்குநர் அதியன் ஆதிரை எழுதி இயக்கியிருந்தார். இத்திரைப்படத்தினை பா. ரஞ்சித் தனது நீலம் தயாரிப்பு நிறுவனம் மூலமாக தயாரித்திருந்தார்.  

இக்கதை ஒரு உண்மை நிகழ்வை அடிப்படையாகக் கொண்டு புனைவின் வழியே எழுதப்பட்டதாகும். கிசோர் குமார் இத்திரைப்படத்திற்கு ஒளிப்பதிவு செய்துள்ளார். "கேஸ்ட்லெஸ் கலெக்டிவ்" என்ற இசைக்குழுவில் ஒருவரான டென்மா இப்படத்திற்கு இசையமைத்துள்ளார்.  
6 டிசம்பர் 2019 இல் இத்திரைப்படம் வெளிவந்தது. விமர்சகர்களின் பரவலான பாராட்டினைப் பெற்றது.  

## நடிகர்கள்

- அட்டகத்தி தினேஷ் - செல்வம்
- ஆனந்தி (நடிகை) - சித்ரா
- முனீஷ்காந்த் ராமதாஸ் - சுப்பையா சுவாமி
- ரித்விகா - டைன்யா
- ஜான் விஜய் - ஆயுதங்கள் விற்பனையாளர்
- ஜி. மாரிமுத்து - பாட்சா பாய்
- சார்லஸ் வினோத் - சித்ராவின் மைத்துனன்
- லிஜீஷ் - சப் இன்ஸ்பெக்டர் சங்கர்
- ரமேஷ் திலக் - வேலு
- ஹரி கிருஷ்ணன் - ஹரி
- சரண்யா ரவி
- மூணார் ரமேஷ் - வீரமுத்து, செல்வத்தின் தந்தை
- ஜெய பெருமாள்
- ரமா - செல்வம் அம்மா
- கருப்பு நம்பியார் -
- சூப்பர் குட் - பாய்
- சுபத்ரா - செல்வத்தின் நண்பன்
- எஸ். ஆர். திவ்ய பிரத்தீபா - சித்ராவின் தங்கை
- போஸ்டர் நந்தக்குமார்
- சூரியகாந்த்

## தயாரிப்பு
இயக்குநர் பா. ரஞ்சித் அவர்களின் அட்டக்கத்தி திரைப்படத்தில் அட்டகத்தி தினேஷ் நடித்திருந்தார், அது போல ஆனந்தி பரியேறும் பெருமாள் திரைப்படத்தில் நடித்திருந்தார். இவர்கள் நீலம் தயாரிப்பு நிறுவனத்தின் மூலமாக மீண்டும் இத்திரைப்படத்தில் இணைந்தனர்.